TNITY ปลื้มรายได้เพิ่ม กำไร Q2/59 โต 69% ปันผล 0.25 บ./หุ้น
TNITY ปลื้ม กำไร Q2/59 โต 69% อยู่ที่ 35.42 ลบ. จากปีก่อน 21.01 ลบ. หลังรายได้จากธุรกิจหลักทรัพย์และสัญญาซื้อขายล่วงหน้าเพิ่มขึ้น ขณะที่ช่วง 6 เดือนแรก มีกำไรลดลง 3% อยู่ที่ 68.26 ลบ. จากปีก่อน 70.16 ลบ. พ่วงปันผล 0.25 บ./หุ้น XD 23 ส.ค.นี้ จ่าย 7 ก.ย.59
20 มี.ค. 2560

บริษัท ทรีนีตี้ วัฒนา จำกัด (มหาชน) หรือ TNITY รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 35.42 ล้านบาท หรือมีกำไรสุทธิ 0.179 บาทต่อหุ้น เพิ่มขึ้น 69% จากช่วงเดียวกันของปีก่อนที่มีกำไรสุทธิ 21.01 ล้านบาท หรือมีกำไรสุทธิ 0.106 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากมีรายได้จากธุรกิจหลักทรัพย์และสัญญาซื้อขายล่วงหน้าเพิ่มขึ้น อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 68.26 ล้านบาท หรือ 0.346 บาทต่อหุ้น ลดลง 3% จากช่วงเดียวกันของปีก่อนที่มีกำไรสุทธิ 70.16 ล้านบาท หรือ 0.355 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.25 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 ทั้งนี้ กำหนดจ่ายเงินปันผลในวันที่ 7 ก.ย. 2559